Prezentációt készített, hogy álmai pasija randizzon vele
„Unod, hogy a családod az idegeidre megy, hogy mikor lesz már komoly barátnőd? Ne keress tovább.”
Lizzy Fenton, a minnesotai egyetem hallgatója egyik napról a másikra híres lett. Pedig csak randizni szeretett volna.

A – többek között – genetikával, sejtbiológiával foglalkozó lány a Twitteren megosztotta a világgal (persze nyilván először csak az ismerőseivel szerette volna, de hát így alakult), hogy milyen módszerrel próbálta rávenni álmai fiúját arra, hogy adjon neki egy esélyt.

PowerPoint prezentációt készített.

A slide-okon – mintha csak egy állásra pályázott volna – részletesen bemutatta, milyen előnyökkel járna a fiú számára, ha járna vele.

  Miért kellene randiznod velem”

– ez a címe a prezentációnak, és már a következő dián komoly érveket hoz fel a lány

  Unod, hogy a családod az idegeidre megy, hogy mikor lesz már komoly barátnőd? Ne keress tovább”

– Lizzy kifejti, hogy remekül szóval tudja tartani a szülőket, szépen fel tud öltözni egy hálaadási vacsihoz és humorával elkápráztatja anyósjelöltjét.

A következő slide-on a különböző hajviseleteire hívja fel a figyelmet, mondván, ha a fiú esetleg nem szeretne kikötni egyetlen lánynál, akkor vele – a sok eltérő frizuralehetőség miatt – olyan érzése lesz, mintha egyszerre több lánnyal találkozgatna.

A legkomolyabb erőfeszítéseket láthatóan az alábbi slide készítése során tette Lizzy:

A grafikonon – és a matematikailag alátámasztott (?) leírással – mellméretének szignifikáns növekedését demonstrálja.

Utána pedig anyagi biztonságáról tesz tanúbizonyságot:

Különböző képekkel igazolja, hogy képes ellátni magát – de akár jövendőbeli partnerét is. SMS-sel bizonyítja, hogy számíthat támogatói (=szülei) nagylelkűségére.

A legutolsó dián pedig a kritikusok véleményét olvashatjuk: Lizzy anyukájától a New York Times-on keresztül egészen Channing Tatumig számos pozitív megnyilatkozást vonultat fel a lány.

A tweet bombasiker lett, még a Microsoft Office hivatalos Twitter-oldalától is érkezett komment. A romantikus filmekben ilyenkor jönne az, hogy a srác randira hívja, összejönnek és összeházasodnak.

Ehhez képest a fiatalember Twitteren az alábbi üzenetet juttatta el Lizzynek:

  Ez nagyon szép. Kérlek, többet ne keress.”
Élet-Stílus